Document ID: 32004R0574

Komisijas Regula (EK) Nr. 574/2004
(2004. gada 23. februāris),
ar ko groza I un III pielikumu Eiropas Parlamenta un Padomes Regulai (EK) Nr. 2150/2002 par atkritumu statistiku
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 25. novembra Regulu (EK) Nr. 2150/2002 par atkritumu statistiku [1], un jo īpaši tās 1. panta 5. punktu un 6. panta b) apakšpunktu,
tā kā:
(1) Atbilstoši Regulas (EK) Nr. 2150/2002 6. pantam Komisijai jāparedz pasākumi minētās Regulas īstenošanai.
(2) Saskaņā ar Regulas (EK) Nr. 2150/2002 6. panta b) apakšpunktu Komisija var koriģēt minētās regulas pielikumos ietvertās specifikācijas.
(3) Saskaņā ar Regulas (EK) Nr. 2150/2002 1. panta 5. punktu Komisijai jāizveido atbilstības tabula starp minētās regulas III pielikumā ietverto statistikas nomenklatūru un atkritumu sarakstu, kas izveidots ar Komisijas Lēmumu 2000/532/EK [2].
(4) Tādēļ attiecīgi jāgroza Regula (EK) Nr. 2150/2002.
(5) Šajā regulā paredzētie pasākumi saskan ar atzinumu, ko sniegusi Statistikas programmas komiteja, kas izveidota ar Padomes Lēmumu 89/382/EEK, Euratom [3],
IR PIEŅĒMUSI ŠO REGULU.
1. pants
Regulas (EK) Nr. 2150/2002 pielikumus groza šādi:
1. Regulas I pielikuma 2. iedaļas 1. daļu aizstāj ar šīs regulas I pielikumu.
2. Regulas III pielikumu aizstāj ar šīs regulas II pielikumu.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 23. februārī

Labels: 19
20